**Република Србија**

**Народна библиотека Смедерево**

**Број 168**

**Датум 19.03.2020. године**

**СМЕДЕРЕВО**

На основу Одлуке о проглашењу ванредног стања („Сл. гласник РС“, бр. 29/2020), Уредбе о организовању рада послодаваца за време ванредног стања („Сл. гласник РС“, бр. 31/2020), одлука Владе Републике Србије, препорука Института за јавно здравље Србије „Др Милан Јовановић Батут“ и Светске здравствене организације, члана 192, а у вези са члановима 55, 56 и 179. став 2. тачка 5) Закона о раду („Сл. гласник РС“, бр. 24/2005, 61/2005, 54/2009, 32/2013, 75/2014, 13/2017 - одлука УС, 113/2017 и 95/2018 - аутентично тумачење), члана 26. став 1. алинеје 1, 2, 8. и 10. и члана 44. Статута Народне библиотеке Смедерево („Службени лист града Смедерева“, број 12/2017 – пречишћен текст), чланoва 3. и 4. Правила о радним обавезама, дисциплини и понашању запослених Народне библиотеке Смедерево број 550 од 26.11.2018. године и члана 4. Правилника о организацији рада током трајања ванредног стања због заразне болести COVID-19 („корона вирус“) и поступању запослених и радно ангажованих лица, број 167 од 19.03.2020. године, директор Народне библиотеке Смедерево, дана 19.03.2020. године доноси:

**ОДЛУКУ О ОРГАНИЗОВАЊУ РАДНОГ ВРЕМЕНА**

**НАРОДНЕ БИБЛИОТЕКЕ СМЕДЕРЕВО  
ТОКОМ ТРАЈАЊА ВАНРЕДНОГ СТАЊА**

**Члан 1.**

Циљ доношења ове одлуке је најефикаснији начин организовања процеса рада, ради смањења на најмању могућу меру могућности оболевања запослених, радно ангажованих лица, корисника услуга и посетилаца Народне библиотеке Смедерево (у даљем тексту – Послодавац) од вируса COVID-19 („корона вирус“).

Послодавац организацијом рада која следи у наредним члановима жели заштитити живот и здравље запослених и радно ангажованих лица и корисника услуга.

**Члан 2.**

Рад код Послодавца ће се организовати у просторијама Послодавца и од куће.

Одређени број запослених може радити део радног времена од куће, а део радног времена у просторијама Послодавца.

Запослени и радно ангажовани, старији од 65. година, обављаће послове од куће.

**Члан 3.**

Од куће ће пуно радно време радити:

* запослена Драгана Лазић на радном месту руководилац Завичајног одељења;
* запослена Вишња Рајковић Мрдаковић на радном месту руководилац Дечјег одељења;
* запослена Милица Марковић на радном месту дипломирани библиотекар на Одељењу стручне књиге;
* запослена Данијела Маричић на радном месту шеф рачуноводства;
* запослена Ивана Вељовић Јоцић на радном месту виши књижничар у огранку;
* запослена Оливера Стајић на радном месту дипломирани библиотекар на Дечјем одељењу;
* запослена Милана Исаковић на радном месту књижничар у огранку.

Запослени, који раде од куће, дужни су да на позив директора дођу и обављају послове у просторијама Послодавца.

За запослене који су у обавези да обављају своје послове за време полицијског часа утврђеног одлуком Владе, послодавац је дужан да такву одлуку донесе у форми решења. Осим тога, он је дужан да лицу на које се та обавеза односи изда писану потврду о обављању послова за време трајања забране кретања одређене одлуком надлежног органа.

Запослени је у обавези да потврду из претходног става носи са собом током одласка на посао, боравка на послу и повратка са посла, како би надлежним органима оправдао своје присуство на улици у време трајања полицијског часа.

Обавеза из претходног става овог члана не односи се на категорију запослених и радно ангажованих лица из члана 2. става 3. ове одлуке.

**Члан 4.**

Остали запослени дежураће у просторијама Послодавца и то:

Запослени Милан Радисављевић на радном месту секретара;

Запослена Јелена Јеремић на радном месту руководилац Матичног одељења;

Запослена Мирјана Радовановић на радном месту руководилац Одељења стручне књиге;

Запослена Весна Симић на радном месту дипломирани библиотекар на Одељењу стручне књиге;

Запослена Биљана Живановић на радном месту руководилац Одељења стране књиге;

Запослена Татјана Стојкић на радном месту руководилац Одељења набавке и обраде по замени;

Запослена Горјана Вујановић на радном месту руководилац Позајмног одељења;

Запослена Марија Петровић на радном месту књижничар на Позајмном одељењу;

Запослена Драгица Живановић на радном месту самостални књижничар на Позајмном одељењу;

Запослени Срђан Цицмил на радном месту дипломирани библиотекар на Позајмном одељењу;

Запослени Урош Тимић на радном месту дипломирани библиотекар на Одељењу набавке и обраде;

Запослена Весна Стевић на радном месту самостални књижничар на Дечјем одељењу;

Запослена Гордана Живанић на радном месту књижничар у огранку;

Запослена Евица Савић на радном месту књижничар у огранку;

Запослена Веселинка Димитријевић на радном месту књижничар у огранку;

Запослена Соња Петровић на радном месту књижничар у огранку;

Запослена Сунчица Миљковић на радном месту књижар.

Када не раде у просторијама Послодавца, запослени ће своје послове обављати од куће пуно радно време или до окончања пуног радног времена, када су део радног времена радили у просторијама Послодавца.

**Члан 5.**

Распоред радног времена утврдиће директор и исти доставити запосленима на e-mail адресу или непосредно у писаној форми најкасније осам сати пре отпочињања рада, а у изузетним ситуацијама и сат времена пре отпочињања рада, када о распореду радног времена могу бити обавештени и путем телефонског позива.

Када не раде у просторијама Послодавца, већ раде од куће, запослени наведени у члану 4. ове одлуке дужни су да се јаве на позив директора и да дођу у просторије Послодавца, како би обав­љали послове у просторијама Послодавца. Имајући у виду околности, које могу настати због ванредног стања, у изузетним непредвиђеним ситуацијама запослени може бити позван да ради у просторијама Послодавца по налогу директора и онда када није у оба­вези да ради од куће или у просторијама Послодавца, према распореду свог радног времена.

Запослени је дужан да потврду послодавца о обавези обављања послова за време трајања забране кретања одређене одлуком надлежног органа носи са собом приликом одласка на посао, боравка на послу и повратка са посла, како би надлежним органима оправдао своје присуство на улици за време трајања полицијског часа.

**Члан 6.**

Поступање запослених супротно распореду радног времена утврђеном на основу одредби ове одлуке представља повреду радне дисциплине у смислу члана 179. став 2. тачка 5) Закона о раду и чланoва 3. и 4. Правила о радним обавезама, дисциплини и понашању запослених Народне библиотеке Смедерево и представљаће основ за дисциплинску одговорност запослених.

О распореду рада радно ангажована лица, осим лица из члана 2. става 3. ове одлуке, биће обавештена од стране директора, имајући у виду одредбе закључених уговора са Послодавцем.

Поступање радно ангажованих лица супротно распореду рада одређеног од стране директора Послодавца, представљаће основ за раскид уговора са Послодавцем.

**Члан 7.**

Овај правилник ступа на снагу даном објављивања на огласној табли Послодавца.

**Директор**

**Народне библиотеке Смедерево**

**Марина Лазовић**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Објављено на огласној табли дана: 19.03.2020. године.